钦定古今图书集成/理学汇编/学行典/第095卷 > 《咸平读书堂》陈师道
## 钦定古今图书集成/理学汇编/学行典/第095卷 > 《咸平读书堂》陈师道

“昔人《三百篇》，善世已有馀。后生守章句，不足供嗫嚅。
一登吏部选，笔砚随扫除。闭阁画眉妩，隔屋闻歌呼。
奉公用汉律，宁复要诗书。俛首出跨下，枉此七尺躯。
今代陶朱公，不作大梁屠。计然得未用，意得轻全吴。
为邦得畿县，政密自计疏。宁书下下考，不奉命急符。”
用意簿领外，筑室课典谟。平生五千卷，还舍不问途。
旧事更汉唐。稍以诗自娱。复作无事饮，醉卧拥青奴。
桃李春事繁，轩窗昼景舒。鸣屋鸠唤雨，窥檐燕哺雏。
休吏散篇帙，风篁献笙竽。听然一启齿，斯民免为鱼。